Τα Ιδιωτικά Εκπαιδευτήρια **«ΠΡΟΜΗΘΕΑΣ»** διατηρώντας και φέτος την παράδοση που καθιέρωσαν με το ξεκίνημά τους, λειτουργούν βιωματικά εργαστήρια με προβολές και διαδραστικά παιχνίδια σχετικά με το μάθημα των Αρχαίων Ελληνικών. Με όχημα την παιγνιώδη μορφή μάθησης ξεκινούν θεματικές ενότητες που αφορούν συγκεκριμένους τομείς της καθημερινής ζωής και της τέχνης στην Αρχαία Ελλάδα. Η πρώτη ενότητα αφορά την «Οικογένεια» και ακολουθούν ενότητες που αφορούν στη Μουσική, στις καθημερινές δραστηριότητες, στα επαγγέλματα, στη ναυτιλία, την τέχνη και άλλα.

**Στόχος των σεμιναρίων**

* να μελετηθούν εισαγωγικά στοιχεία στο μάθημα των Αρχαίων Ελληνικών ενόψει της φοίτησης των μαθητών στην Α’ Γυμνασίου.
* εμπλουτισμός λεξιλογίου
* να γνωρίσουν οι μαθητές ομοιότητες και διαφορές των Αρχαίων Ελληνικών με τη Ν. Ελληνική
* να εξασκηθούν στο γραπτό λόγο
* και κυρίως να αισθανθούν τη συνεχή πορεία της ελληνικής γλώσσας.

Τα σεμινάρια θα πραγματοποιούνται στο χώρο του Σχολείου κάθε Παρασκευή και ώρα 2:15- 3:30 μέχρι και τέλος Ιουνίου.

Παρακαλούνται όσοι επιθυμούν να συμμετέχουν να επικοινωνήσουν με τη γραμματεία του σχολείου( τηλ. επικοινωνίας: 24210-64888).

Για περισσότερες πληροφορίες επισκεφτείτε την ιστοσελίδα του Σχολείου: www.promitheas.edu.gr

Είσοδος ελεύθερη